**ЗАКОН**

**О ИЗМЈЕНИ И ДОПУНИ ЗАКОНА О**

**ОБЕЗБЈЕЂЕЊУ КВАЛИТЕТА У ВИСОКОМ ОБРАЗОВАЊУ**

**РЕПУБЛИКЕ СРПСКЕ**

Члан 1.

У Закону о обезбјеђењу квалитета у високом образовању Републике Српске („Службени гласник Републике Српске“, број 67/20) у члану 16. послије става 2. додају се нови ст. 3. и 4. који гласе:

„(3) Акредитација студијских програма се спроводи коришћењем различитих механизама обезбјеђења квалитета и модела акредитације студијских програма: рецензије, кластерске акредитације и појединачне акредитације.

(4) Акредитација студијских програма се може спроводити у оквиру акредитације високошколске установе и/или као посебан поступак.“

Досадашњи ст. 3, 4, 5, 6. и 7. постају ст. 5, 6, 7, 8. и 9.

**Члан 2.**

У члану 24. став 6. мијења се и гласи:

„(6) На рјешење из става 4. овог члана ималац квалификације може улoжити жалбу Управном одбору Агенције у року од 15 дана од дана пријема рјешења.“

Послије става 6. додаје се нови став 7. који гласи:

„(7) Одлука Управног одбора je коначна и против ње се тужбом може покренути управни спор.“

Досадашњи став 7. постаје став 8.

Досадашњи став 8. који постаје став 9. мијења се и гласи:

„(9) Висина накнаде трошкова поступка професионалног признавања и ослобађања од плаћања накнаде трошкова поступка прописује се Правилником о одређивању висине накнада за пружање услуга из надлежности Агенције и врстама и начину расподјеле властитих прихода.“

Члан 3.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-102/23 ПРЕДСЈЕДНИК

Датум: 8. фебруара 2023. године НАРОДНЕ СКУПШТИНЕ

Др Ненад Стевандић